Jo sò qu'ei causa bona que causes tan senhalades, e dilhèu jamès entenudes ne vistes, venguen a èster coneishudes per molti e non s'acòguen ena sepultura deth desbrembe, pr'amor que poirie èster que quauqu'un que les liegesse i trapèsse bèra causa agradiua, e ad aqueri que non les aprigondissen tant, les shautèsse; e plan per açò, ditz Plinius que non i a cap libre, per dolent que sigue, que non age bèra causa bona; mès que mès, pr'amor qu'es gusti non son toti es madeishi, e çò qu'un non se minge, un aute s'ac avale.